Pielikums Nr.3 

Tukuma Vakara un neklātienes vidusskolas 

15.12.2009. iekšējiem noteikumiem Nr.15 
„Par drošību Tukuma Vakara un neklātienes vidusskolas

 mācību kabinetos un telpās, kurās ir iekārtas un vielas, 

kas var apdraudēt izglītojamo drošību”
Drošības noteikumi informātikas mācību kabinetam
I.Vispārīgās prasības
1. Šie noteikumi nosaka drošības prasības, kādas jāievēro Tukuma Vakara un neklātienes vidusskolas (turpmāk tekstā – skola) informātikas mācību kabinetā (turpmāk tekstā – mācību kabinets). Katra skolas izglītojamā pienākums ir ievērot šos noteikumus.

2. Informātikas skolotāji (turpmāk tekstā – skolotājs) nodrošina savu mācāmo klašu izglītojamo iepazīstināšanu ar šo noteikumu prasībām ne retāk kā divas reizes gadā: septembrī un janvārī, kā arī pirms tādu jaunu darbību uzsākšanas, kas var apdraudēt izglītojamo drošību un veselību. Izglītojamo iepazīstināšanu ar šo noteikumu prasībām reģistrē klases žurnālā. Katrs izglītojamais iepazīšanos ar šo noteikumu prasībām apliecina ar ierakstu „iepazinos” attiecīgajā klases žurnāla ailē, norādot datumu, un parakstu.

3. Izglītojamiem mācību kabinetā jāievēro skolas iekšējās kārtības noteikumi, ugunsdrošības noteikumi, noteikumi par elektrodrošību, noteikumi par pirmās palīdzības sniegšanu, skolas direktora un pedagogu norādījumi.

4. Izglītojamiem bez skolotāja atļaujas aizliegts ieiet laboratorijas telpā.

5. Katrs izglītojamais ir atbildīgs par kārtību savā mācību (nodarbību) vietā. 
II. Nodarbību sākums
6. Izglītojamie mācību kabinetā ienāk tikai ar skolotāja atļauju un ieņem savas noteiktās vietas. Izglītojamie darba vietas mainīt drīkst tikai ar skolotāja atļauju.
7. Izglītojamiem aizliegts bez skolotāja atļaujas (norādījuma) aiztikt mācību kabinetā esošās iekārtas vai ierīces; praktiskās darbības uzsākamas pēc skolotāja norādes.
III. Nodarbību gaitā
8. Uz izglītojamo galdiem nedrīkst atrasties nekas lieks, jāievēro tīrība un kārtība.
9. Aizliegts novietot uz tastatūras, monitora, sistēmbloka vai citām ierīcēm jebkādus priekšmetus.
10. Mācību kabinetā aizliegts ēst, dzert, novietot pārtikas produktus vai šķidruma traukus uz datora darba galda, lai novērstu iespējamību sabojāt datortehniku un apdraudēt sevi un citus cilvēkus (piemēram, izlejot šķidrumu uz datortehnikas, var gūt elektrotraumas).
IV. Rīcība traumas, aizdegšanās un citos ekstremālos gadījumos
11. Ja nodarbību gaitā jūtama gruzduma smaka, redzami dūmi, sakarst elektrovadi vai kāds no izglītojamiem tiek pakļauts elektrosprieguma iedarbībai, nekavējoties par notikušo jāpaziņo skolotājam.

12. Ja izglītojamam radusies trauma, jāizsauc Neatliekamās medicīniskās palīdzības brigāde (tālr. 112) un jāsniedz cietušajam pirmā palīdzība.

13. Ja nodarbību gaitā notikusi aizdegšanās un ar rīcībā esošajiem ugunsdzēsības līdzekļiem (ugunsdzēsības aparāts, blīva auduma sega u.c.) to nav iespējams likvidēt laikā līdz 30 sek.– jāizsauc Ugunsdzēsības un glābšanas dienests (tālr. 112).
14. Ugunsgrēka izcelšanās vai citas ārkārtas situācijas gadījumā jārīkojas atbilstoši ugunsdrošības noteikumiem.

V. Beidzot nodarbības
15. Nodarbību nobeigumā izglītojamiem ir pienākums atbilstoši skolotāja norādījumiem izslēgt datoru un sakārtot savu darba vietu. 

